Държавен вестник, бр. 44, 2022 г., стр. 27

БРОЙ  44	
Д Ъ Р Ж А В Е Н  В Е С Т Н И К 	
СТР.  27  
39 
.9. по време на операциите по зареждане с гориво на борда на плавателния съд или в близост до 
станцията за зареждане с гориво не трябва да има пътници, като се поставят подходящи табели 
„Пушенето забранено“ и „Незащитен пламък Забранен“.  Горивните връзки кораб-бряг трябва да бъдат от 
затворен тип и правилно заземени по време на операциите по зареждане с гориво; 
.10. разполагането на системи за откриване и гасене на пожари в пространства, в които се намират 
отделени резервоари за гориво, е в съответствие с изискванията на 7.7.1 до 7.7.3; и 
.11. презареждането с гориво на плавателния съд се извършва в одобрени съоръжения за презареждане 
с гориво, описани подробно в ръководството за експлоатация на маршрута, където са осигурени следните 
противопожарни принадлежности: 
11.1. подходяща пожарогасителна система с пяна, състояща се от монитори и разклонителни тръби за 
производство на пяна, способни да доставят разтвор с дебит, не по-малък от 500 l/min в продължение на 
не по-малко от 10 минути; 
11.2. прахови пожарогасители с общ капацитет, не по-малък от 50 kg; и 
11.3. пожарогасители с въглероден диоксид с общ капацитет, не по-малък от 16 kg. 
7.6 Вентилация 
7.6.1. Главните смукателни и изпускателни отвори на всички вентилационни системи трябва да могат да 
се затварят от външната страна на помещенията, които се вентилират.  Освен това тези отвори към 
силно пожароопасни зони следва да могат да се затварят от постоянно обслужван пункт за управление. 
7.6.2. Всички вентилатори следва да могат да бъдат спирани извън пространствата, които обслужват, и 
извън помещенията, в които са монтирани.  Вентилаторите, обслужващи силно пожароопасни зони, 
следва да могат да бъдат управлявани от постоянно обслужван пункт за управление.  Осигурените 
средства за спиране на електрическата вентилация на машинните отделения са отделени от средствата, 
предназначени за спиране на вентилацията на други пространства. 
7.6.3. Зоните с висок риск от пожар и помещенията, служещи като сборни пунктове, имат независими 
вентилационни системи и вентилационни тръби.  Вентилационните тръби за силно пожароопасни зони 
зони не трябва да преминават през други пространства, и вентилационните тръби на други помещения не 
преминават през силно пожароопасни зони.  
7.6.4. Когато, 
по 
необходимост, 
вентилационен 
канал 
преминава 
през 
огнеустойчива 
или 
димонепропусклива преграда, в непосредствена близост до нея следва да се инсталира обезопасен 
автоматичен затварящ се противопожарен клапан. Тръбопроводът между преградата и клапана трябва да 
е изработен от стомана или друг еквивалентен материал и да е изолиран по същия стандарт, който се 
изисква за пожароустойчива преграда. 
7.6.5. Когато вентилационните системи преминават през палубите, мерките следва да бъдат такива, че 
ефективността на палубата да издържа на пожар да не се нарушава и следва да се вземат предпазни 
мерки за намаляване на вероятността от преминаване на дим и горещи газове от едно междупалубно 
пространство към друго през системата. 
7.6.6. Всички регулатори, монтирани на огнеупорни или димонепропускливи прегради,  трябва да могат, 
също така, да бъдат ръчно затваряни от всяка достъпна страна на преградата, в която са монтирани, и 
дистанционно затваряни от постоянно обслужвания пункт за управление. 
7.7 Системи за откриване и гасене на пожари 
7.7.1. Зоните с висок и умерен риск от пожар и другите затворени помещения, които не се обитават 
редовно, в рамките на обществените помещения и жилищните помещения на екипажа, като например 
тоалетни, стълбищни заграждения, коридори и аварийни изходи, се оборудват с одобрена автоматична 
система за откриване на дим и пунктове за ръчни противопожарни кранове с цел посочване в пункта за 
управление мястото на възникване на пожар при нормални експлоатационни условия на инсталациите.  В 
допълнение, главната зала(и) на двигателния механизъм следва да има детектори, различни от дим, и да 
бъде наблюдавана чрез телевизионни камери, наблюдавани от работното отделение. Ръчните 
пожароизвестители следва да бъдат инсталирани във всички жилищни помещения, сервизни помещения 
и, когато е необходимо, пунктове за управление. На всеки изход от тези помещения и от зоните с голяма 
опасност от пожар следва да се разполага по един ръчен пожароизвестител. 
7.7.2. Стационарните системи за откриване и известяване за пожар следва да отговарят на следните изисквания. 
7.7.2.1. Общи изисквания 
40 
 
.1. Всяка задължителна стационарна система за откриване и известяване за пожар с ръчни 
пожароизвестители следва да може да функционира незабавно по всяко време. 
 
.2. Енергийните източници и електрическите вериги, необходими за функционирането на системата, се 
следят съответно за загуба на енергия или за аварии.  Наличието на авария предизвиква визуална и 
звукова сигнализация за авария в пулта за управление, която се отличава от тази за пожар. 
 
.3. Осигуряват се не по-малко от два енергийни източника за електрическото оборудване, използвано за 
функционирането на системата за откриване и сигнализация за пожар, като единият е авариен източник.  
Захранването се осигурява от самостоятелни фидери, предвидени единствено за тази цел.   Тези фидери 
се свързват към автоматичен превключвател, разположен в или непосредствено до пункта за управление 
на системата за откриване на пожар. 
 
.4. Детекторите и ръчните пожароизвестители се групират в секции. Активирането на всеки детектор или 
ръчен пожароизвестител предизвиква визуална и звукова противопожарна аварийна сигнализация в 
пулта за управление и в индикаторните елементи. Ако на сигналите не се обърне внимание в рамките на 
2 минути, в жилищните и сервизните помещения на екипажа, в пунктовете за управление и в машинните 
отделения автоматично се включва звукова сигнализация.  Не е необходимо тази алармена звукова 
система да е част от системата за откриване. 
 
.5. Контролният панел е разположен в работното отделение или в главния противопожарен пункт за 
управление. 
 
.6. Индикаторите обозначават като минимум сектора, в който се е задействал детектор или ръчен 
пожароизвестител.  Поне един индикатор се разполага така, че да е леснодостъпен за отговорните 
членове на екипажа по всяко време, в открито море или в пристанище, с изключение на времето, когато 
плавателният съд не функционира.  Един индикатор се разполага в работното отделение, ако 
контролният панел е разположен в помещение, различно от работното отделение. 
 
.7. На или в непосредствена близост до всеки блок за индикация трябва да се показва ясна информация 
за пространствата в обхвата му и местоположението на секциите.  
.8. Когато системата за откриване на пожари не включва средства за дистанционно разпознаване на 
всеки отделен детектор, обикновено не се разрешава нито един сектор, който обхваща повече от една 
палуба в обществените помещения, жилищните помещения на екипажа, коридорите, сервизните 
помещения и пунктовете за управление, с изключение на сектора, който обхваща някое затворено 
стълбище.  За да се избегне забавяне при идентифициране на източника на пожара, броят на 
затворените помещения, включени във всеки сектор, се ограничава от Администрацията.  При никакви 
обстоятелства не могат да бъдат разрешени повече от 50 затворени помещения в който и да е сектор. 
Ако системата за откриване е снабдена с дистанционни и отделни детектори, секторите могат да 
обхващат няколко палуби и да обслужват всякакъв брой затворени помещения. 
 
.9. При пътнически плавателни съдове, в случай че няма система за откриване на пожар, която може 
дистанционно да определи отделен детектор, даден сектор с детектори не може да обслужва 
помещенията от двете страни на плавателния съд, нито на повече от една палуба, и не може да се 
разполага в повече от една зона съгласно 7.11.1, освен ако Администрацията, при положение че е 
убедена, че противопожарната защита на плавателния съд няма да се намали, разреши такъв сектор с 
детектори да обслужва и двете страни на плавателния съд, както и повече от една палуба.  При 
пътнически плавателни съдове, разполагащи с индивидуално разпознаваеми детектори на пожар, един 
сектор може да обслужва помещения и от двете страни на плавателния съд и на повече от една палуба. 
 
.10. Сектор с детектори за пожар, който обхваща пункт за управление, обществено помещение, жилищно 
помещение на екипажа, коридор или стълбищно заграждение, не следва да включва машинно отделение 
с висок риск от пожар. 
.11. Детекторите се задействат от топлина, дим или други продукти на горенето, пламък или всяка 
комбинация от тези фактори.  Администрацията може да разреши детектори, които се активират от други 
фактори, сочещи възникване на пожар, при условие че те не са по-малко чувствителни от горепосочените 
детектори. Детекторите за пламък се използват единствено в допълнение на детекторите за дим и 
топлина. 
.12. Осигуряват се необходимите инструкции и резервни части за изпитване и поддръжка. 
.13. Надеждността на системата за откриване се проверява периодично от Администрацията със 
средства за произвеждане на горещ въздух при подходящата температура или дим или аерозолни 
частици, които имат подходящото ниво на плътност или размер на частиците, или други характеристики, 
свързани с възникването на пожар, на които детекторът е проектиран да реагира.  Всички детектори са от 
такъв вид, че да могат да бъдат изпитвани за надеждна работа и да могат да се възстановят за обичайно 
наблюдение без подновяване на някой от компонентите. 
.14. Системата за откриване на пожар не се използва за никаква друга цел, освен за затваряне на 
противопожарните врати и други подобни функции, които са разрешени от контролния панел.